CELEX: 62015CN0323
Language: hr
Date: 2015-06-30 00:00:00
Title: Predmet C-323/15 P: Žalba koju je 30. lipnja 2015. podnio Polynt SpA protiv presude Općeg suda (peto vijeće) od 30. travnja 2015. u predmetu T-134/13, Polynt SpA i Sitre Srl protiv Europske agencije za kemikalije (ECHA)

21.9.2015   
            
            
               HR
            
            
               Službeni list Europske unije
            
            
               C 311/24
            
         Žalba koju je 30. lipnja 2015. podnio Polynt SpA protiv presude Općeg suda (peto vijeće) od 30. travnja 2015. u predmetu T-134/13, Polynt SpA i Sitre Srl protiv Europske agencije za kemikalije (ECHA)
   (Predmet C-323/15 P)
   (2015/C 311/30)
   Jezik postupka: engleski
   
      Stranke
   
   
      Žalitelj: Polynt SpA (zastupnik: C. Mereu, avocat)
   
      Druge stranke u postupku: Europska agencije za kemikalije (ECHA), Sitre Srl, New Japan Chemical, REACh ChemAdvice GmbH, Kraljevina Nizozemska, Europska komisija
   
      Zahtjevi
   
   Žalitelj zahtijeva da Sud:
   
               —
            
            
               ukine presudu Općeg suda u predmetu T-134/13, i
            
         
               —
            
            
               poništi pobijanu odluku ili, podredno, vrati predmet Općem sudu da on odluči o žaliteljevoj tužbi za poništenje, i
            
         
               —
            
            
               naloži protivnoj stranci snošenje svih troškova ovoga postupka, uključujući troškove nastale pred Općim sudom.
            
         
      Žalbeni razlozi i glavni argumenti
   
   Žalitelj navodi da je time što je odbio tužbu za poništenje sporne odluke, Opći sud povrijedio pravo Zajednice. Žalitelj osobito navodi da je Opći sud počinio više pogrešaka u svojoj ocjeni i tumačenju pravnog okvira koji je primjenjiv na žaliteljevu situaciju. Slijedom toga, Opći sud je počinio sljedeće pogreške koje se tiču prava:
   
               —
            
            
               Opći je sud donio kontradiktorne i pogrešne zaključke u pogledu potrebe uzimanja u obzir procjene rizika u skladu s člankom 57. točkom (f) Uredbe REACH (1), što je dovelo do njezinog pogrešnog tumačenja.
            
         
               —
            
            
               Opći je sud donio kontradiktorne zaključke i odstupio je od utvrđene sudske prakse glede statusa i težine smjernica u tumačenju onoga što se podrazumijeva pod „jednako zabrinjavajući” s naslova članka 57. točke (f) iste.
            
         
               —
            
            
               Opći sud je pogrešno temeljio svoj stav na članku 60. stavku 2. Uredbe REACH što je dovelo do manjkavog obrazloženja.
            
         
               —
            
            
               Opći sud je primijenio krivi zakonski tekst kada je odbacio argumente koji se odnose na izlaganje radnika i potrošača te je time pogrešno primijenio članak 57. točku (f).
            
         Na temelju tih razloga žalitelj tvrdi da presudu Općeg suda u predmetu T-134/13 treba ukinuti i poništiti pobijanu odluku.
   
      (1)  Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ, SL L 396 str. 1. (SL, posebno izdanje na hrvatskom jeziku, poglavlje 13. svezak 23., str. 3.